Provinsen Jülich-Kleve-Berg

Provinsen Jülich-Kleve-Berg (tysk: Provinz Jülich-Kleve-Berg) var en provins i kongeriket Preussen som eksisterte fra 1815 til 1822. Provinsen ble den 18. juni 1815 opprettet etter Wienerkongressen, og avløste storhertugdømmet Berg. Provinsen bestod i hovedsak av det området som fra 1521 til 1609 hadde dannet De forente hertugdømmene Jülich-Kleve-Berg. Den 22. juni 1822 ble provinsen slått sammen med Provinsen Storhertugdømmet Niederrhein til den nye Rhinprovinsen.

Hovedstaden i  Provinsen Jülich-Kleve-Berg var Köln.

Kategori:Provinser i Preussen
Kategori:Bosetninger etablert i 1815
Kategori:Stater og territorier opphørt i 1822
Kategori:Tysklands historie (1814–1871)